28 
nødenheder kunne tilfredsstilles. Skjønt man for at oecono- 
misere saa meget som muligt med Pladsen søger at samle 
saadanne Arter, hvis Livsbetingelser ere nogenlunde ens, saa- 
vidt muligt i en fælles Afdeling, er det ikke desto mindre 
et betydeligt Antal Huse, som maa findes i en botanisk Have. 
Det er en Selvfølge, at det med Hensyn til Lysvirkningen er 
af Vigtighed at anbringe Husene i den Retning mod Solen, 
som i denne Henseende frembyder de gunstigste Forhold, men 
Husenes Beliggenhed er tillige af Vigtighed for at drage den 
størst mulige Fordel af Solens Varme til Besparelse af det 
til kunstig Varme anvendte Brændsel, Retningen mod S. S. O. 
er den heldigste Beliggenhed for Solens størst mulige Virk- 
ning paa Husene, og de Huse i den ældre bot. Have, som havde 
denne Retning, vare solbeskinnede fra den tidlige Formiddag 
til sent paa Eftermiddagen. Enkelte af Havens Væxthuse 
vare dog mere eller mindre afvigende fra denne Retning, idet 
man ved deres Opførelse, som er sket til forskjellig Tid, har 
maattet tage Hensyn til forskjellige hæmmende Forhold, og 
deres Beliggenhed varierede mellem S. S. O. og S. S.V. Men 
hvad der for flere af Husenes Vedkommende var en større 
Ulempe, var at de nærmest staaende Træer efterhaanden 
havde naaet en Størrelse, der hindrede Solens Virkning i en 
større Del af Dagen fra at komme Husene tilgode. 
Allerede i lang Tid var Pladsen i Væxthusene bleven 
for indskrænket. Oftere vare mindre vigtige Arter blevne 
udskudte for at skaffe forøget Rum til de øvrige, men selv 
med et strængt Udvalg kunde det ikke undgaas, at Exem- 
plarerne stode alt for tæt sammentrængte i Rummet, og at 
de enkelte Arter derfor ikke kunde udvikle sig frodigt i deres 
naturlige Form. Det virksomste Middel herimod. Opførelse 
af nye Væxthuse eller Tilbygninger til de ældre, kunde ikke 
bringes i Forslag fra den Tid af, da der for Alvor var bleven 
Tale om Havens Flytning, som stadigt haabedes at være saa 
nær forestaaende, at betydeligere Bekostninger ved den ældre 
Have burde undgaas. Trangen til en Udvidelse var dog ble- 
ven saa følelig, at der i 1872 maatte foretages en Sammen- 
